**Polestar 0 -projekti: täysin ilmastoneutraali auto vuoteen 2030 mennessä**

* Polestar 0 -projekti vauhdittaa kehitystä kohti nollapäästöjä poistamalla päästöjä niiden kompensoinnin sijaan
* Polestarin pääjohtaja sanoo, että ilmastoneutraalius vaatii perinteisen lähestymistavan hylkäämistä, innovointia ja uutta tekniikkaa
* Autoteollisuudessa ainutlaatuinen ympäristöseloste, joka seuraa CO2e[[1]](#footnote-1)-jalanjälkeä ja riskimineraaleja

Polestar julkisti 7. huhtikuuta, 2021 ensimmäisen [vuosikertomuksensa](http://reports.polestar.com/), jossa ruotsalainen sähköautomerkki ilmoittaa tavoitteestaan kehittää ensimmäinen täysin ilmastoneutraali auto vuoteen 2030 mennessä.

Polestar 0 -projektin tavoitteena on vähentää hiilipäästöjä muuttamalla tapaa, jolla autoja valmistetaan. Perinteiset prosessit, joissa CO2e-päästöjä kompensoidaan puita istuttamalla, siirretään syrjään. Uusi lähestymistapa edellyttää yhteistyötä koko kehitysprosessissa ja arvoketjussa alihankkijoista jälleenmyyjiin.

Ympäristöasiantuntijat ovat varoittaneet, että päästöjen kompensointi ei ole kestävä ratkaisu pitkällä aikavälillä. Metsien ja maaperän kykyyn säilöä hiiltä pitkäkestoisesti liittyy monia epävarmuuksia, sillä metsä voidaan hakata tai se voi kärsiä tulipalosta tai ilmastonmuutoksesta.[[2]](#footnote-2),[[3]](#footnote-3)

“Päästöjen kompensointi on todellisen työn väistelyä. Tavoittelemalla täysin ilmastoneutraalin auton valmistusta pakotamme itsemme keksimään aluksi mahdottomilta tuntuvia ratkaisuja. Meidän täytyy kyseenalaistaa kaikkea, innovoida ja etsiä uusia tekniikoita, kun jatkamme matkaamme kohti nollapäästöjä”, sanoo Polestarin pääjohtaja Thomas Ingenlath.

Polestarin kestävän kehityksen johtaja Fredrika Klarén toteaa seuraavaa: “Olemme sähköautomerkki, joten meidän ei tarvitse murehtia polttomoottorien synnyttämistä haitallisista päästöistä. Tämä ei kuitenkaan tarkoita, että työmme olisi tehty. Haluamme nyt poistaa kaikki tuotannosta aiheutuvat päästöt. Tämä on historiallista ja jännittävää aikaa autonvalmistajille. Meillä on mahdollisuus tarttua hetkeen. Meidän täytyy toimia paremmin ja uskaltaa valmistaa kauniita ilmastoneutraaleja autoja.”

Ilmastotoimet ovat jo osa Polestarin liiketoimintaa, ja ilmastotavoitteet on sisällytetty Polestarin työntekijöiden bonusjärjestelmään.

**Ainutlaatuinen ympäristöseloste**

Ympäristöselosteet ovat tuttuja elintarvike- ja muotiteollisuudesta, ja niitä sovelletaan myös kaikissa tulevissa Polestar-malleissa. Merkintöjä käytetään ensimmäisenä Polestar 2:ssa, ja ne käsittävät aluksi hiilijalanjäljen ja jäljitetyt riskimateriaalit. Selosteet tulevat näkyviin yrityksen verkkosivuille ja Polestar Space -myyntipisteisiin, ja ne tarjoavat kuluttajille aidosti läpinäkyviä tietoja tuotteista. Selosteisiin lisätään ajan kuluessa uusia tietoja kestävän kehityksen ottamien edistysaskeleiden mukaisesti.

Thomas Ingenlath jatkaa: “Kuluttajat ovat kantava voima siirtymässä kohti kestävää taloutta. Heille on annettava oikeat työkalut, jotta he voivat tehdä oikeita ja eettisiä päätöksiä. Tänään Polestar 2 poistuu tehtaalta hiilijalanjäljen kera. Vuonna 2030 haluamme esitellä auton, jolla ei sitä ole.”

Loppu.

**Huomautuksia toimittajille:**

Polestarin vuosikertomuksen voi hakea osoitteesta: <https://reports.polestar.com>

Kuvia ja muita mediatietoja on osoitteessa [polestar.com/press](http://polestar.com/press).

**Yhteystiedot**

Yleiset mediatiedustelut

media@polestar.com

***Tietoja Polestarista***

*Polestar on itsenäinen, ruotsalainen Volvo Carsin ja ja Geely Holdingin vuonna 2017 perustama urheilullisten premium-sähköautojen merkki. Polestar hyötyy teknisistä synergioista Volvo Carsin kanssa ja merkittävistä mittakaavaeduista Volvo -yhteytensä ansiosta. Yhtiön pääkonttori sijaitsee Göteborgissa, Ruotsissa, ja se vastaa globaalisti ajoneuvojensa jälleenmyynnistä kolmellatoista markkinalla Euroopassa, Pohjois-Amerikassa ja Kiinassa. Vuonna 2021 Polestar laajentaa tarjontaansa kahdeksalle uudelle markkinalle Euroopassa ja Aasian ja Tyynenmeren alueella.*

*Polestar tuottaa kahta urheilullista sähköautoa. Polestar 1 on pienemmän volyymin urheilullinen hiilikuiturakenteinen GT-sähköhybridi, joka kehittää 609 hevosvoimaa tehoa ja 1 000 Nm vääntöä. Toimintamatka pelkällä sähköllä ajettaessa on 124 kilometriä (WLTP), mikä on enemmän kuin millään muulla hybridiautolla. Polestar 2, urheilullinen viistoperäinen malli, on yhtiön ensimmäinen suuremman volyymin täyssähköauto. Vuonna 2020 markkinoille tullut nelivetoinen Polestar 2 kehittää 300 kW tehoa ja 660 Nm vääntöä ja sen toimintamatka yhdellä latauksella on 470 kilometriä (WLTP).*

*Tulevaisuudessa mallistoon liittyy Polestar 3, tehokas täyssähköinen SUV-malli, kuten myös Precept – vuonna 2020 julkistettu konsepti, joka on suunniteltu tulevaa tuotantoa varten. Precept esittelee brändin tulevaisuuden visioita, joihin kuuluvat kiinteänä osana kestävä kehitys, digitaalinen teknologia ja edistynyt muotoilu.*

1. Hiilidioksidiekvivalentti (CO2e) “Hiilidioksidiekvivalentti” tai “CO2e” on termi, jolla kuvataan eri kasvihuonekaasuja yhteisellä yksiköllä. [↑](#footnote-ref-1)
2. <https://www.ipcc.ch/site/assets/uploads/2019/11/SRCCL-Full-Report-Compiled-191128.pdf> [↑](#footnote-ref-2)
3. <https://www.nature.com/articles/d41586-021-00662-3#ref-CR6> [↑](#footnote-ref-3)